La Casa Municipal de Cultura acull l'exposició artística Lirisme pictòric en profusió lupanar de Borja Esteban
03 de juliol 2019

  

![](/media/svulpijb/37_c_borja-esteban_2.jpg) 

 

  

Del 3 al 31 de juliol, es podrà visitar a la Casa Municipal de Cultura del Port de Sagunt l'exposició artística de Borja Esteban Lirisme pictòric en profusió lupanar. Esta mostra s'inaugurà el dimecres 3 de juliol a les 19 h i forma part del programa de la delegació de Cultura de l'Ajuntament de Sagunt. L'horari de visita és de dilluns a divendres de 10 a 13 h i de 16 a 21 h.

  

Obsessionat amb la psique humana i els seus secrets, l'autor Borja Esteban, explica que **“en aquesta mostra pretenc bussejar d'una manera crua, però també irònica, per damunt de l'aparença superficial dels sentits. Així com indagar en la profusió de complexitat, de la qual l'ésser humà té la facilitat de fer gala. D'aquesta manera, pretenc unir pintura, literatura i realitat, força i feblesa al mateix temps, erotisme i repulsió, com a seda i paper de vidre units en un acord escrit per un aire que no existeix. Lirisme i color es donen la mà per a aprofundir així en l'eterna cerca de la condició humana.”**

  

![](/media/xgljyxrq/38_c_borja-esteban.jpg)  
  

L'exposició pretén ser un espai de reflexió sobre la dualitat i la complexitat de l'ésser humà, aportant una visió crua i un eix central, però amb una mateixa veu i en una mateixa línia cognitiva. Mitjançant l'ús de material reciclat recollit al carrer, l'objectiu de l'obra és encunyar l'expressionisme més violent i exaltar la voluptuositat com a principal motor de vida i mort.​

  

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-l-exposicio-artistica-lirisme-pictoric-en-profusio-lupanar-de-borja-esteban/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-l-exposicio-artistica-lirisme-pictoric-en-profusio-lupanar-de-borja-esteban/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-l-exposicio-artistica-lirisme-pictoric-en-profusio-lupanar-de-borja-esteban/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-l-exposicio-artistica-lirisme-pictoric-en-profusio-lupanar-de-borja-esteban/)